અમેરિકાએ ભારપૂર્વક જણાવ્યું છે કે ભારત પાસે એનએસજીનું સભ્યપદ મેળવવાની તમામ યોગ્યતા છે અને અમેરિકા ભારતને સભ્યપદ અપાવવા તરફેણ કરતું રહેશે. ટ્રમ્પ વહીવટીતંત્રના એક વરિષ્ઠ અધિકારીએ જણાવ્યું હતું કે ચીની વીટોને કારણે ભારત પરમાણુ પુરવઠા જૂથ (એનએસજી)નું સભ્યપદ ના મેળવી શક્યું. પરંતુ અમેરિકા આ જૂથમાં ભારતને સભ્યપદ મળે તે માટેની વકીલાત કરતું રહેશે કેમ કે સભ્યપદ હાંસલ કરવા ભારત તમામ લાયકાત ધરાવે છે.